CELEX: 32004R1736
Language: mt
Date: 2004-10-04 00:00:00
Title: Ir-Regolament tal-Kunsill (KE) Nr 1736/2004 ta' l- 4 ta' Ottubru 2004 li jimponi dazju definittiv kontra d- dumping fuq l-importazzjoni ta' ħbula tal-fibra sintetika li joriġinaw fl-Indja

30.5.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               408
            
         IR-REGOLAMENT TAL-KUNSILL (KE) Nr 1736/2004
   ta' l-4 ta' Ottubru 2004
   li jimponi dazju definittiv kontra d-dumping fuq l-importazzjoni ta' ħbula tal-fibra sintetika li joriġinaw fl-Indja
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament tal-Kunsill (KE) Nru. 384/96 tat-22 ta' Diċembru 1995 dwar il-protezzjoni kontra importazzjonijiet bi prezz imnaqqas ħafna minn pajjiżi mhux membri tal-Komunità Ewropea (1) ('ir-Regolament bażiku), u partikolarment l-Artikolu 11(2) sussegwenti,
   Wara li kkunsidra l-proposta sottomessa mill-Kummissjoni wara konsultazzjoni mal-Kumitat Konsultattiv,
   Fejn:
   A.   INVESTIGAZZJONI PREĊEDENTI
   
               (1)
            
            
               Bir-Regolament (KE) Nru. 1312/98 (2), il-Kunsill impona miżuri definittivi kontra d- dumping fuq l-importazzjoni ta' ħbula tal-fibra sintetika (’SFR’) li joriġinaw fl-Indja.
            
         B.   INVESTIGAZZJONI PREŻENTI
   
               (2)
            
            
               Wara l-pubblikazzjoni ta' avviż ta' għeluq id-data imminenti (3) tal-miżuri kontra d- dumping li hemm fis-seħħ, il-Kummissjoni rċeviet talba ta' reviżjoni ta' għeluq id-data mressqa mill-Kumitat ta' Komunikazzjoni ta' l-industriji fl-Unjoni Ewropea ta' l-Ispag, iċ-Ċwiemi u x-Xbieki (E.U. Twine, Cordage and Netting industries/ EUROCORD) f'isem għaxar produtturi, li flimkien jirrapreżentaw proporzjon ewlieni (53 %) tal-produzzjoni totali tal-ħbula tal-fibra sintetika fil-Komunità. It-talba tallega li d-dumping inġurjuż ta' importazzjonijiet oriġinati fl-Indja probabilment ikompli jekk il-miżuri jispiċċaw.
            
         
               (3)
            
            
               Ġaladarba kien determinat, wara konsultazzjoni mal-Kumitat Konsultattiv, li hemm evidenza biżżejjed għall-bidu ta' reviżjoni, il-Kummissjoni bdiet investigazzjoni, (4) konformi ma' Artikolu 11(2) tar-Regolament bażiku.
            
         
               (4)
            
            
               L-investigazzjoni fil-probabilità ta' kontinwazzjoni jew rikorrenza ta' dumping tkopri l-perjodu mill-1 ta' Lulju 2002 sat-30 ta' Ġunju 2003 (“IP”). L-eżami tax-xejriet rilevanti għall-eżami ta' probabilità ta' kontinwazzjoni jew rikorrenza ta' l-inġurja jkopri l-perjodu mill-1 ta' Jannar 2000 sat-tmiem ta' l-IP (’il-perjodu taħt konsiderazzjoni’).
            
         
               (5)
            
            
               Il-Kummissjoni uffiċjalment tat il-parir lill-produtturi applikanti tal-Komunità, il-produtturi l-oħra tal-Komunità, l-esportaturi u l-produtturi esportaturi fl-Indja, l-importaturi/kummerċjanti, l-utenti u l-fornituri tal-materja prima li urew tħassib, li tibda r-reviżjoni.
            
         
               (6)
            
            
               Il-Kummssjoni talbet informazzjoni mill-partijiet imsemmija hawn fuq u minn dawk il-partijiet li urew irwieħhom fiż-żmien limitat fl-avviż ta' l-inizzjazzjoni. Il-Kummissjoni tat ukoll lill-partijiet direttament ikkonċernati l-opportunità li jagħmlu l-fehma tagħhom magħrufa bil-miktub u li jitolbu smigħ.
            
         
               (7)
            
            
               Partikolarment, il-Kummissjoni bagħtet kwestjonarji lill-partijiet kollha magħrufa li urew tħassib, i.e. lill-4 produtturi esportaturi lokalizzati fl-Indja, is-6 importaturi/kummerċjanti mhux relatati ma' xulxin fl-Unjoni Ewropea, il-11-il fornitur tal-materja prima fl-Unjoni Ewropea, u t-23 utent fl-Unjoni Ewropea. L-ebda risposta għall-kwestjonarju ma waslet minn dawn il-partijiet interessati.
            
         
               (8)
            
            
               Kif ukoll, il-Kummissjoni bagħtet kwestjonarji lill-5 kumpanniji industrijali tal-Komunità, li ntgħażlu bħala kampjun rappreżentattiv tal-produtturi tal-Komunità li jappoġġjaw ir-reviżjoni ta' għeluq id-data, u kienet mitluba ukoll l-informazzjoni minn 11-il produttur non-kwerelanti tal-Komunità. Il-5 kumpanniji fil-kampjun wieġbu l-kwestjonarju fil-waqt l-ebda mill-produtturi non-kwerelanti ma wieġeb.
            
         
               (9)
            
            
               Il-Kummissjoni fittxet u vverifikat l-informazzjoni kollha li qieset bħala neċessarja bl-iskop li tkun iddeterminata l-probabilità ta' kontinwazzjoni jew rikorrenza ta' dumping u inġurja u għad-determinazzjoni ta' l-interess tal-Komunità. Saru żjarat ta' verifika fil-bini ta' dawn il-produtturi tal-Komunità li ġejjin:
               
                           —
                        
                        
                           Bexco N.V. (Il-Belġjum).
                        
                     
                           —
                        
                        
                           Companhia Industrial de Cerdas Artifiċiais, SA — Cerfil (Il-Portugall).
                        
                     
                           —
                        
                        
                           Companhia Industrial Têxtil, S.A. — Cordex (Il-Portugall).
                        
                     
                           —
                        
                        
                           Companhia de Têxteis Sintéticos, S.A. — Cotesi (Il-Portugall).
                        
                     
                           —
                        
                        
                           Cordoaria Oliveira, SA (Il-Portugall).
                        
                     
         Ċ.   IL-PRODOTT KONĊERNAT U L-PRODOTT SIMILI
   1.   Il-prodott ikkonċernat
   
               (10)
            
            
               Il-prodott ikkonċernat hu l-istess bħal dak fl-investigazzjoni li wasslet għall-impożizzjoni tal-miżuri bħalissa fis-seħħ fuq l-importazzjonijiet ta' ħbula tal-fibra sintetika mill-Indja (’l-investigazzjoni oriġinali’) u definit bħala: l-ispag, iċ-ċwiemi, il-ħbula u l-kebles, jekk humiex jew le mdaffra jew maljati, jekk humiex jew le mgħarrqa fi, miksija, mgħottija jew infurrati b'lastku jew plastik, tal-politin jew tal-polipropelin, barra mill-ispag magħmul mill-magni “binder” u “baler”, b'qies ta' aktar minn 50 000 decitex (5g/m), kif ukoll ta' fibri sintetiċi tan-najlon oħra jew poliamidi oħra jew ta' poliesteri, b'qies akbar minn 50 000 decitex (5g/m). Hu bħalissa klassifikabbli fil-kodiċi NM 5607 49 11, 5607 49 19, 5607 50 11 u 5607 50 19. Il-prodott ikkonċernat hu użat f'varjetà wiesgħa ta' applikazzjonijiet navali u industrijali, partikolarment għat-tbaħħir (speċjalment għal skopijiet ta' rmiġġ), u l-industrija tas-sajd.
            
         2.   Il-prodott simili
   
               (11)
            
            
               Kif intwera fl-investigazzjoni preċedenti, u kkonfermat fl-investigazzjoni preżenti, kien stabbilit li l-prodott ikkonċernat u l-ħbula tal-fibra sintetika prodotti u mibjugħa mill-produtturi esportaturi Indjani fis-suq domestiku tagħhom kif ukoll dawk prodotti u mibjugħa mill-produtturi tal-Komunità huma identiċi fir-rispetti kollha u għalhekk jaqsmu l-karatteristiċi fiżiċi u kimiċi bażiċi. Għalhekk huma kkunsidrati prodotti simili fis-sens ta' Artikolu 1(4) tar-Regolament bażiku.
            
         
               (12)
            
            
               Parti interessata waħda sostniet li l-ħbula tal-fibra sintetika prodotti u mibjugħa mill-produtturi esportaturi Indjani u dawk manifatturati mill-produtturi tal-Komunità mhumiex identiċi fir-rispetti kollha, għaliex jeżistu xi differenzi ta' kwalità bejn iż-żewġ tipi ta' prodotti.
            
         
               (13)
            
            
               Il-fatt li l-prodott ikkonċernat importat mill-Indja għandu xi differenzi ta' kwalità meta mqabbel mal-prodott manifatturat mill-industrija tal-Komunità ma jeskludix il-prodott milli jkun ikkunsidrat bħala “simili”, sal-punt li t-tnejn jaqsmu l-istess karatteristiċi fiżiċi, tekniċi jew it-tnejn jixbħu ħafna lil xulxin.
            
         
               (14)
            
            
               Aktar minn hekk, fl-investigazzjoni kurrenti, u fl-investigazzjoni li wasslet għall-impożizzjoni tal-miżuri li hemm fis-seħħ, instab li l-ħbula tal-fibra sintetika manufatturati mill-industrija tal-Komunità u dawk suxxetibbli li jkunu esportati mill-Indja huma f'kompetizzjoni ma' xulxin. Għalhekk l-argument hu mwarrab.
            
         D.   IL-PROBABILITà TA' RIKORRENZA TA' DUMPING
   
   
               (15)
            
            
               Skond Artikolu 11(2) tar-Regolament bażiku, kien eżaminat jekk għeluq id-data tal-miżuri jistgħux iwasslu għal rikorrenza ta' dumping. Fl-assenza ta' koperazzjoni minn kwalunkwe produttur esportatur Indjan, dan l-eżami kellu jkun ibbażat fuq informazzjoni disponibbli lill-Kummissjoni minn sorsi oħra.
            
         1.   Rimarki preliminari
   
               (16)
            
            
               Mill-erbgħa mill-produtturi esportaturi Indjani msemmija fit-talba għal reviżjoni ta' għeluq id-data, wieħed stqarr fil-bidu ta' l-investigazzjoni li ma kienx esporta l-prodott ikkonċernat lejn il-Komunità matul l-IP. Is-servizzi tal-Kummissjoni taw parir lill-kumpannija li madanakollu għandha tagħti l-informazzjoni li baqa' mitluba fil-kwestjonarju, xi ħaġa li l-kumpannija rrifjutat li tagħmel. Kumpannija oħra stqarret ukoll li ma kellhiex esportazzjonijiet lejn il-Komunità matul l-IP, imma biss wara li għalqet id-data għas-sottomissjoni tar-risposta tal-kwestjonarju. It-tielet kumpannija stqarret li ma kellhiex esportazzjonijiet lejn il-Komunità matul l-IP, kif ukoll li waqqfet l-attività u għalhekk ma setgħetx tirrispondi l-kwestjonarju. Il-kumpanniji kollha in kwistjoni kienu avżati li n-nuqqas ta' koperazzjoni jista' jwassal li l-riżultati jkunu bbażati fuq fatti disponibbli skond l-Artikolu 18 tar-Regolament bażiku.
            
         
               (17)
            
            
               Ġaladarba ħadd mill-produtturi esportaturi Indjani ma rrisponda l-kwestjonarju tas-servizzi tal-Kummissjoni, skond id-dispożizzjonijiet ta' Artikolu 18 tar-Regolament bażiku, sar użu mill-fatti disponibbli, inklużi dawk sottomessi mill-industrija tal-Komunità fit-talba tagħha tar-reviżjoni ta' għeluq id-data.
            
         
               (18)
            
            
               L-importazzjoni tal-prodott ikkonċernat mill-Indja waqgħet għal livelli insinifikanti wara l-impożizzjoni tad-dazji kontra d-dumping fl-1998. Matul l-IP, dawn l-importazzjonijiet kienu anqas minn 20 tunnellata fis-sena, i.e. anqas minn 0.1 % tal-kosum fil-Komunità.
            
         
               (19)
            
            
               Fl-assenza ta' esportazzjonijiet sinifikanti lejn is-suq tal-Komunità, kien eżaminat kif l-importazzjonijiet ta' l-iSFR mill-Indja jistgħu jiżviluppaw jekk il-miżuri jitħallew jaqgħu. Din l-analiżi kopriet kemm il-prezzijiet ta' l-esportazzjoni kif ukoll il-volum.
            
         2.   Dumping ta' importazzjonijiet matul il-perjodu ta' l-investigazzjoni
   
               (20)
            
            
               Tajjeb li wieħed ifakkar li fl-investigazzjoni oriġinali marġini ta' dumping ta' 53.0 % għall-kumpannija li tikkoopera u 82.0 % għall-bqija tal-produtturi esportaturi kienu stabbiliti. Għalhekk l-eliminazzjoni ta' tali livelli ta' dumping kienet tkun tirrikjedi żjieda sostanzjali fil-prezzijiet ta' l-esportazzjoni jew diminuzzjoni tal-valur normali fil-perjodu minn meta l-miżuri oriġinali kienu imposti.
            
         
               (21)
            
            
               Għall-parti l-kbira tal-valuri normali fl-investigazzjoni oriġinali kienu bbażati fuq prezzijiet domestiċi fis-suq Indjan, kif rappurtati mill-kumpannija li kkooperat. L-informazzjoni li kien hemm fit-talba għal reviżjoni ta' għeluq id-data tindika li dawk il-prezzijiet niżlu b'bejn 10 % u 20 % fil-ħames snin li ġew wara l-investigazzjoni oriġinali. Għalhekk hu konkluż li, fl-assenza ta' kooperazzjoni mill-esportaturi Indjani tal-prodott ikkonċernat, il-valur normali niżel ukoll b'persentaġġi simili fil-ħames snin li ġew wara l-investigazzjoni oriġinali.
            
         
               (22)
            
            
               Skond l-istatistika Indjana ta' l-esportazzjoni, il-prezzijiet medji ta' l-esportazzjonijiet Indjani lejn il-pajjiżi kollha, taż-żewġ gruppi ta' prodotti kkonċernati, i.e. dawk klassifikabbli taħt is-sotto-titoli NM 5607 49 u 5607 50, niżlu rispettivament b' 46 % u b' 51 % bejn 1997/98 u 2002/2003. Tnaqqis simili fil-prezzijiet matul dan il-perjodu jista' jkun osservat għal kull wieħed mis-swieq ewlenin ta' l-esportazzjonijiet Indjani, bħalma huma n-Noverġja u l-Istati Uniti ta' l-Amerika, meta meħudin separatament. Dan it-tnaqqis huwa aktar evidenti mill-valur normali, kif imsemmi fil-parti tad-dokument legali (21), u għalhekk kwalunkwe prattiċi ta' dumping fi żmien ta' l-investigazzjoni oriġinali huma improbabbli li nqallbu. B'żjieda, il-valur normali Indjan ta' xi ċerti tipi tal-prodott ikkonċernat matul l-IP kien ogħla fis-suq ta' l-Unjoni Ewropea f'dan il-perjodu. Għalhekk hu probabbli li fl-eventwalità ta' bidu mill-ġdid ta' esportazzjonijiet minn esportaturi Indjani lejn l-Unjoni Ewropea, dawn l-esportazzjonijiet ikollhom prezz orħos mill-valur normali, i.e. fi prezzijiet imnaqqsa ħafna, għallanqas għal xi tipi tal-prodott konċernat.
            
         
               (23)
            
            
               Kalkulazzjonijiet aktar dettaljati għal kodiċi tariffa, sottomessi mill-industrija tal-Komunità għall-esportazzjonijiet Indjani lejn l-Istati Uniti ta' l-Amerika u n-Noverġja matul l-IP, jieħdu in konsiderazzjoni d-differenzi fil-prezzijiet u l-valuri normali bejn tipi differenti ta' ħbula ta' fibra sintetika. Dawn il-kalkulazzjonijiet jindikaw li l-esportazzjonijiet Indjani lejn pajjiżi terzi huma bi prezzijiet imnaqqsa ħafna b'marġini bejn 53.4 % u 222.2 %.
            
         
               (24)
            
            
               Fl-assenza ta' esportazzjonijiet u kooperazzjoni mill-esportaturi Indjani tal-prodott konċernat fl-investigazzjoni, il-livell ta' dumping matul l-IP ma kienx stabbilit. Madanakollu, abbażi tat-tnaqqis sinifikanti fil-prezzijiet ta' l-esportazzjonijiet Indjani lejn pajjiżi terzi fil-ħames snin wara l-investigazzjoni oriġinali flimkien ma' tnaqqis żgħir fil-prezzijiet domestiċi matul l-istess perjodu, hu kkonsidrat li matul l-IP il-livell ta' dumping tal-prodott konċernat fil-Komunità kien probabbli f'livell ogħla minn dak misjub fl-investigazzjoni oriġinali.
            
         3.   L-iżvilupp ta' l-importazzjonijiet jekk jitneħħew il-miżuri
   (a)   Bejgħ ta' esportazzjoni lill-pajjiżi oħra (volum u prezzijiet) u prezzijiet fis-suq Indjan
   
               (25)
            
            
               B'mod ġenerali, l-esportazzjonijiet Indjani żdiedu fil-ħames snin mill-investigazzjoni oriġinali. Skond l-istatistika Indjana ta' l-esportazzjoni, il-volum ta' l-esportazzjonijiet tal-prodotti klassifikabbli taħt is-sottotitoli NM 5607 49 u 5607 50, li l-maġġoranza tagħhom tikkonsisti fil-prodott konċernat, żdiedu b'104 % bejn 1997/98 u 2002/2003.
            
         
               (26)
            
            
               Il-prezzijiet ta' l-esportazzjoni osservati mill-Indja għal swieq t'esportazzjoni ta' pajjiżi terzi huma bejn 17 % u 61 % aktar baxxi mill-prezzijiet ta' l-industrija tal-Komunità. Dan jissuġġerixxi li l-esportaturi Indjani għandhom potenzjalment inċentiv kbir li jgħaddu l-esportazzjonijiet tagħhom lejn is-suq tal-Komunità jekk il-miżuri jitħallew jispiċċaw.
            
         (b)   Kapaċità sper u investimenti
   
               (27)
            
            
               In kwantu għall-kapaċità tal-produzzjoni, l-uniku produttur esportatur li kkoopera fl-investigazzjoni oriġinali jidher li żied bi ftit il-kapaċità tiegħu matul l-aħħar ħames snin. Madanakollu hemm informazzjoni disponibbli pubblikament li tindika li uħud mill-produtturi ewlenin l-oħra fl-Indja żiedu l-kapaċità tagħhom sinifikatament aktar jew għandhom l-intenzjoni li jkabbruha fil-futur qarib. Fit-talba tar-reviżjoni ta' għeluq id-data, l-industrija tal-Komunità kkalkulat li l-kapaċità totali tal-produtturi Indjani hi ogħla minn 110 000 tunnellata, ħafna ogħla mil-livell ta' produzzjoni kurrenti ta' 40 000 tunnellata u li tirrapreżenta xi 275 % tal-kunsum fil-Komunità. Fl-assenza ta' kooperazzjoni mill-produtturi Indjani u informazzjoni aktar responsabbli, dan jindika li hemm kapaċità eċċessiva kbira li tindika l-probabbiltà ta' bidu mill-ġdid ta' l-esportazzjonijiet lejn il-Komunità jekk jispiċċaw il-miżuri.
            
         
               (28)
            
            
               L-ebda informazzjoni ma kienet disponibbli lill-Kummissjoni fuq investimenti riċenti jew pjanati mill-esportaturi Indjani li jistgħu jkollhom effett fuq il-kapaċità tal-produzzjoni.
            
         (ċ)   Tidwir bil-kliem/prattiċi ta' assobiment fil-passatt
   
               (29)
            
            
               L-industrija tal-Komunità targumenta li fl-istess żmien li l-esportazzjonijiet tal-prodotti suġġetti għall-miżuri, taħt it-titlu NM 5607 (“Spag, ċwiemi, ħbula jew kebles …”) waqfu, esportazzjonijiet ta' prodotti taħt it-titlu NM 5609 (“Artikli ta' … spag, ċwiemi, ħbula jew kebles…”) żdiedu bil-kbir, minn 200 tunnellata għal 800 tunnellata bejn 1997 u 2002, fil-waqt li l-prezz medju tagħhom niżel minn € 2.51 għal € 1.58 kull tunnellata. Artikli esportati taħt it-titlu NM 5609 huma prodotti mill-istess industrija bħall-, u tista' tkun simili tal- prodotti suġġetti għall-miżuri, sal-punt li jqajmu problemi ta' klassifikazzjoni dogonali u spezzjoni. Din il-materja kienet imqajma mal-Kummissjoni Ewropea, l-awtoritajiet nazzjonali dogonali ta' l-Italja u tar-Renju Unit mill-industrija tal-Komunità. B'riżultat ta' dan, xi każijiet ta' klassifikazzjoni ħażina kienu konfermati u ttieħdu passi mill-Amministrazzjonijiet Dogonali ta' l-Unjoni Ewropea sabiex ikun evitat t-tidwir tal-kliem possibli li rriżulta fil-miżuri eżistenti kontra d-dumping.
            
         
               (30)
            
            
               Indipendentement mill-allegat tidwir tal-kliem, dan l-aġir jista' jitqies bħala indikazzjoni li l-produtturi esportaturi Indjani għandhom interess sinifikanti li jidħlu fis-suq tal-Komunità.
            
         4.   Il-konklużjoni ta' probabbiltà ta' rikorrenza ta' dumping
   
   
               (31)
            
            
               Il-fatti disponibbli lill-Kummissjoni fl-assenza ta' kooperazzjoni mill-produtturi esportaturi Indjani jinndikaw li esportazzjonijiet lil pajjiżi terzi għadhom bi prezzijiet imnaqqsa ħafna, b'marġini ta' dumping f'livelli ogħla minn dawk misjuba fl-investigazzjoni oriġinali. Il-fatt li l-prezzijiet medji ta' l-esportazzjoni niżlu b'mod aktar mgħaġġel mill-valuri normali, jidika li l-aġir ta' dumping ta' l-esportaturi Indjani ma waqafx wara l-1997 iżda, jekk xejn, aċċentwa ruħu fuq swieq ta' pajjiżi terzi.
            
         
               (32)
            
            
               L-indikazzjonijiet li l-produtturi Indjani jżommu interess strateġiku fis-suq Ewropew, flimkien ma' kapaċità kbira sper disponibbli, jagħmluha probabbli li jkomplu l-esportazzjonijiet lejn il-Komunità fi kwantitajiet sinifikanti jekk il-miżuri jispiċċaw. Meta wieħed jieħu kont tal-fatti disponibbli dwar l-aġir tal-prezzijiet ta' l-esportaturi Indjani lejn swieq ta' pajjiżi terzi, fuq l-inżul tal-valur normali u l-fatt li l-valur normali ta' ċerti tipi tal-prodott konċernat hu ogħla mill-prezzijiet fis-suq ta' l-Unjoni Ewropea, hu probabbli ħafna li f'każ ta' bidu mill-ġdid t'esportazzjonijiet il-prezzijiet prodott koncernat hu oghla mill-prezzijiet fis-suq ta' ikunuikunu ikunu mnaqqsa ħafna. Għalhekk hu konkluż li għeluq id-data tal-miżuri probabbli iwassal għal rikorrenza ta' esportazzjonijiet bi prezzijiet imnaqqsa ħafna.
            
         E.   DEFINIZZJONI TA' L-INDUSTRIJA TAL-KOMUNITÀ U METODU TA' ĠBIR TA' KAMPJUN
   
               (33)
            
            
               Għaxar produtturi tal-Komunità li f'isimhom saret it-talba tar-reviżjoni ta' għeluq id-data mill-Eurocord ikkooperaw fl-investigazzjoni. Matul l-investigazzjoni deher li d- data provduta minn produttur tal-Komunità ma kienitx ta' min joqgħod fuqha u l-kumpannija kienet dikjarata bħala kumpannija li ma kkooperatx skond Artikolu 18(1) tar-Regolament bażiku. Konsegwentement dan il-produttur tal-Komunità kien eskluż mid-definizzjoni ta' l-industrija tal-Komunità. Id-disa' kumpanniji li baqgħu, jgħoddu għal 53 % tal-produzzjoni tal-Komunità ta' l-iSFR fl-IP u għalhekk jikkostitwixxu l-industrija tal-Komunità fis-sens ta' Artikolu 4(1) u Artikolu 5(4) tar-Regolament bażiku.
            
         
               (34)
            
            
               In vista tan-numru kbir ta' produtturi tal-Komunità li jappoġġjaw it-talba tar-reviżjoni ta' għeluq id-data, u skond Artikolu 17 tar-Regolament bażiku, il-Kummissjoni iddeċidiet li tagħmel l-investigazzjoni tagħha abbażi ta' kampjun ta' produtturi tal-Komunità. Il-kampjun kien magħżul abbażi ta' l-akbar produzzjini rappreżentattiva u l-volum ta' bejgħ li jistgħu jkunu raġonevolment investigati fiż-żmien disponibbli.
            
         
               (35)
            
            
               Kif imsemmi diġà fil-parti (8) tad-dokument legali, ħames kumpanniji kienu inizjalment magħżula għall-kampjun, abbażi tal-produzzjoni u l-volumi ta' bejgħ tagħhom sottomessi wara l-bidu. Għar-raġunijiet imsemmija fil-parti (33) tad-dokument legali hawn fuq, produttur tal-komunità li kien meqjus barra mill-industrija tal-Komunità kien maqlugħ il barra wkoll mill-kampjun. L-erbgħa li baqgħu fil-kampjun ikopru 66 % tal-produzzjoni u 62 % tal-bejgħ ta' l-industrija tal-Komunità kompost mid-disa' kumpanniji li ilmentaw kif indikat fil-parti (33) tad-dokument legali. L-aħħar kampjun kien jikkonsisti mill-kumpanniji li ġejjin, kollha lokati fil-Portugall:
               
                           —
                        
                        
                           Companhia Industrial de Cerdas Artificiais, SA — (“Cerfil”)
                        
                     
                           —
                        
                        
                           Companhia Industrial Têxtil, S.A. — (“Cordex”)
                        
                     
                           —
                        
                        
                           Companhia de Têxteis Sintéticos, S.A. — (“Cotesi”)
                        
                     
                           —
                        
                        
                           Cordoaria Oliveira, SA
                        
                     
         
               (36)
            
            
               Fl-investigazzjoni preċedenti l-kampjun li kien ukoll stabbilit abbażi tal-produzzjoni u l-volumi tal-bejgħ kien magħmul minn tmien kumpanniji. Bl-eċċezzjoni ta' Cerfil, il-kumpannii imsemmija hawn fuq għamlu parti mill-kampjun fl-investigazzjoni preċedenti.
            
         F.   IS-SITWAZZJONI FIS-SUQ TAL-KOMUNITÀ
   1.   Il-konsum fis-suq tal-Komunità
   
               (37)
            
            
               Il-konsum ta' l-iSFR li jidher fil-Komunità kien stabbilit abbażi ta' volumi ta' bejgħ ta' l-industrija tal-Komunità u ta' produtturi oħrajn tal-Komunità fis-suq tal-komunità flimkien ma' importazzjonijiet lejn il-Komunità mill-Indja u pajjiżi terzi oħra abbażi ta' l-Eurostat.
            
         
               (38)
            
            
               Bejn 2000 u l-IP, il-konsum li jidher fil-Komunità naqas b'9.4 % minn 39 825 tunnellata fl-2000 għal 36 093 tunnellata fl-IP. Waħda mir-raġunijiet ewlenin fit-tnaqqis tal-konsum tirrelata mad-domanda għall-iSFR mill-industrija tax-xbieki tas-sajd li hu riżultat tar-riduzzjoni tal-kwoti tas-sajd fil-Komunità. Dawn il-kwoti tas-sajd kienu gradwalment ridotti fil-perjodu taħt konsiderazzjoni minn bejn wieħed u ieħor 4.99 miljun tunnellati fl-2000 għal 4.12 miljun tunnellati fl-2003, i.e. kważi b'17.4 %.
            
         2.   Importazzjonijiet mill-Indja
   
               (39)
            
            
               Wara li kienu imposti l-miżuri fl-1998, l-importazzjonijiet li joriġinaw mill-Indja naqsu sostanzjalment u kienu negliġibli matul il-perjodu taħt konsiderazzjoni, b'sehem fis-suq ta' anqas minn 0.1 %.
            
         3.   Importazzjonijiet minn pajjiżi terzi
   
               (40)
            
            
               Importazzjonijiet minn pajjiżi terzi żdiedu fil-perjodu taħt konsiderazzjoni b'44 % (i.e. minn 8 280 tunnellata fl-2000 għal 11 893 fl-IP). Din hi żjieda fis-sehem tas-suq ta' minn 20.8 % fl-2000 għal 33.0 % fl-IP. L-aktar pajjiżi esportaturi importanti fl-IP kienu l-pajjiżi li se jissieħbu r-Repubblika Ċeka, il-Polonja, l-Ungerija, segwita mir-Repubblika Popolari taċ-Ċina u t-Tuneżija. Il-prezzijiet medji mill-pajjiżi msemmija niżlu minn € 3.3/kg għal € 2.8/kg matul il-perjodu taħt konsiderazzjoni.
            
         4.   Is-sitwazzjoni ekonomika fl-industrija tal-Komunità
   Rimarki preliminari
   
               (41)
            
            
               Mill-investigazzjoni oriġinali 'l hawn, diversi kumpanniji li ilmentaw waqfu kompletament l-attivitajiet tagħhom u għalqu, eż. Ostend Stores (il-Belġjum), Brindon Marine (ir-Renju Unit), Irish Ropes (l-Irlanda), Lima (il-Portugall) and Ċarlmark (l-Isvezja).
            
         
               (42)
            
            
               L-indikaturi ta' inġurja elenkati bl-Artikolu 3(5) tar-Regolament bażiku kienu analizzati fir-rispett tal-kumpanniji fil-kampjun. B'żjieda, ftit minn dawn l-indikaturi ta' inġurja (i.e. il-produzzjoni, il-bejgħ, l-ishma fis-suq, l-impjiegi u l-produttività), kienu ukoll analizzati fir-rispett ta' l-industrija tal-Komunità u mhux biss fir-rispett tal-kumpanniji fil-kampjun.
            
         Data relatata ma' l-industrija tal-Komunità sħiħa
   
   
               (43)
            
            
               F'linja mat-tnaqqis fil-konsum tal-Komunità, il-volum tal-bejgħ ta' l-industrija tal-komunità fis-suq tal-Komunità naqas matul il-perjodu taħt konsiderazzjoni, anke jekk mhux bl-isess kobor. Fejn fil-Komunità il-konsum naqas b'9.4 %, il-volum tal-bejgħ ta' l-industrija tal-Komunità naqas minn 16 587 tunnellata fl-2000 għal 15 457 tunnellata fl-IP, i.e. b'6.8 %.
            
         
               (44)
            
            
               Il-produzzjoni tal-prodott simili ta' l-indusrija tal-Komunità naqset fil-perjodu taħt konsiderazzjoni b'3.9 %, minn 18 782 tunnellata fl-2000 għal 18 053 tunnellata fl-IP.
            
         
               (45)
            
            
               Ikkunsidrat il-fatt li t-tnaqqis fil-konsum fil-Komunità kien aktar ċar mit-tnaqqis fil-bejgħ ta' l-industrija tal-Komunità bejn is-snin 2000 l-IP, l-ishma tas-suq ta' l-industrija tal-Komunità tjiebu ftit, minn 41.6 % fl-2000 għal 42.8 % fl-IP.
            
         
               (46)
            
            
               Is-sitwazzjoni ta' l-impjiegi fl-industrija tal-Komunità ħżienet fil-perjodu taħt konsiderazzjoni meta wieħed jara li kien hemm 1 076 persuna impjegata fl-2000 imqabbla mad-992 persuna fl-P. Madanakollu, fl-istess żmien il-produttività, imkejla bħala l-produzzjoni fis-sena għal kull impjegat, tjiebet minn 17 454 kg għal 18 194 kg fl-istess perjodu.
            
         Data relatata mal-produtturi tal-Komunità fil-kampjun
   
   (a)   Il-produzzjoni, il-kapaċità tal-produzzjoni u l-utilizzazzjoni tal-kapaċità
   
               (47)
            
            
               Fil-waqt li l-kapaċità tal-produzzjoni baqgħet stabbli matul il-perjodu taħt konsiderazzjoni, il-volum tal-produzzjoni tal-kumpanniji fil-kampjun naqset ftit b' 1.7 % minn 12 136 tunnellata fl-2000 għal 11 928 tunnellata fl-IP li wasslet għal tnaqqis żgħir fl-utilizzazzjoni tal-kapaċità minn 87 % fl-2000 għal 85 % fl-IP.
            
         (b)   L-istokkijiet
   
               (48)
            
            
               Għal dak li għandu x'jaqsam ma' l-istokkijiet, il-produtturi ta' l-iSFR ġeneralment iżommu l-livelli ta' l-istokkijiet tagħhom 'l isfel minn 10 % tal-volum tal-produzzjoni ġaladarba ħafna mill-produzzjoni ssir skond id-domanda. Madanakollu, fil-perjodu taħt konsiderazzjoni l-istokkijiet medji urew tendenza negattiva, jiżdiedu b'18 %, minn 853 tunnellata fl-2000 għal 1 007 tunnellata fl-IP.
            
         (ċ)   Il-volum tas-suq u s-sehem tas-suq
   
               (49)
            
            
               Il-volumi tal-bejgħ naqqsu b'7.5 %, minn 10 484 tunnellata fl-2000 għal 9 699 tunnellata fl-IP. Madanakollu, bħal fil-każ ta' l-industrija sħiħa tal-Komunità, is-sehem tas-suq tal-kumpanniji fil-kampjun tjiebet, jiżdied ftit minn 26.3 % fl-2000 għal 26.9 % fl-IP.
            
         (d)   Il-prezzijiet tal-bejgħ, fatturi li jaffettwaw lill-perezzijiet tal-Komunità u l-profittabbilità
   
               (50)
            
            
               Il-prezzijiet medji tal-prodott simili mibjugħ fil-Komunità baqa' l-istess € 2.2/kg matul il-perjodu taħt konsiderazzjoni. Minkejja il-livell tal-prezz stabbli, il-marġini tal-profitt qabel it-taxxa waqa' sinifikatament, minn 9.8 % tad-dħul fl-2000 għal 0.7 % fl-IP, primarjament bħala riżultat taż-żjieda ta' l-ispejjeż medji.
            
         
               (51)
            
            
               Il-fatturi ewlenin li kkawżaw il-prezzijiet staġnati kienu, fuq naħa waħda, is-sitwazzjoni tad-domanda ddeterjojat u, fuq in-naħa l-oħra, l-impossibbiltà, minħabba il-kompetizzjoni qawwija fis-suq, li tgħolli l-livell tal-prezz għal-livell ta' qabel ma ddaħħlu l-miżuri fl-1998 meta seħħ dumping inġurjuż mill-Indja.
            
         (e)   Investimenti u l-abilità li tkabbar il-kapital
   
               (52)
            
            
               Minkejja l-iżvilupp negattiv ta' dawn l-indikaturi ta' inġurja msemmija hawn fuq, l-investimenti żdiedu minn EUR 809 432 fl-2000 għal EUR 1 768 029 fl-IP, i.e. b'118.4 %. Il-kumpanniji fil-kampjun ma rrapurtawx xi diffikultajiet biex ikollhom kapital ġdid.
            
         (f)   Qligħ fuq l-investimenti
   
               (53)
            
            
               F'linja max-xejra negattività tal-profitabbiltà, il-qligħ fuq l-investimenti iddeterjora minn 12 % fl-2000 għal 3 % fl-IP.
            
         (g)   Influss tal-flus
   
               (54)
            
            
               Fost il-karatteristitiċi ta' din l-industrija hemm l-intensità kapitali tagħha u l-ammonti ta' deprezzament għoli konsegwenti li għandhom impatt dirett fuq l-influss tal-flus. Matul il-perjodu taħt konsiderazzjoni l-influssi tal-flus baqgħu pożittivi anke jekk waqgħu minn EUR 4.66 niljun fl-2000 għal EUR 2.23 miljun fl-IP.
            
         (h)   L-impjiegi, il-produttività u l-ispejjeż tax-xogħol
   
               (55)
            
            
               Kif intwera fl-analiżi ta' l-industrija sħiħa tal-Komunità, is-sitwazzjoni ta' l-impjiegi marret lura fil-każ ta' l-erba' kumpanniji fil-kampjun. L-impjiegi naqsu b'7.1 %, minn 747 impjegat fl-2000 għal 694 fl-IP. Il-produttività għal kull impjegat tjiebet b'5.8 % matul il-perjodu taħt konsiderazzjoni. Wieħed għandu jara t-titjib fil-produttività bħala riżultat ta' investimenti f'makni ta' teknoloġija għolja li jagħmlu l-ħbula fil-perjodu taħt konsiderazzjoni.
            
         
               (56)
            
            
               Fil-waqt in-numru ta' impjegati tal-kumpanniji fil-kampjun naqas bejn l-2000 u l-IP, l-ispejjeż totali tax-xogħol żviluppa fid-direzzjoni opposta b'żjieda ta' EUR 4.49 miljun għal EUR 4.84 miljun, i.e. b'7.8 %.
            
         Il-kobor tal-marġini tad-dumping
   
               (57)
            
            
               Minħabba il-fatt li l-importazzjonijiet tal-prodott ikkonċernat mill-Indja fl-IP kienu negliġibbli, l-ebda marġini ta' dumping ma kien stabbilit.
            
         
      Irkupru minn dumping passat
   
   
               (58)
            
            
               Kien analizzat ukoll jekk l-industrija tal-Komunità għadhiex fil-proċess ta' rkupru mill-effetti ta' dumping passat. Kien konkluż li in vista ta' l-indikaturi ekonomiċi negattivi eżaminati relatati ma' l-industrija sħiħa tal-Komunità u mal-produtturi tal- Komunità fil-kampjun, hu probabbli li s-sitwazzjoni ta' l-industrija tal-Komunità anke jekk qed titjieb, ma rkupratx bis-sħiħ mill-effetti inġurjużi tad-dumping passat.
            
         Konklużjoni fuq is-sitwazzjoni tas-suq tal-Komunità
   
               (59)
            
            
               Minkejja l-fatt li d-dazji effettivi kontra d-dumping fuq importazzjonijiet mill-Indja huma fis-seħħ, l-industrija tal-Komunità għadha f'sitwazzjoni vulnerabbli anke jekk l-indikaturi juru titjib meta mqabbla mar-riżultati definittivi oriġinali (i.e. il-profittabilità) u xi oħrajn juru evoluzzjoni pożittiva sinifikanti (i.e. is-sehem fis-suq, l-investimenti u l-produttività).
            
         
               (60)
            
            
               Bl-eċċezzjoni ta l-ishma tas-suq u l-investimenti, li żdiedu, u l-kapaċità tal-produzzjoni, il-prezzijiet medji u l-abbiltà li tkabbar il-kapital, li baqgħu stabbli, l-indikaturi ta' inġurja kollha l-oħra urew żvilupp negattiv. Dawk il-fatturi li kienu analizzati kemm għall-industrija sħiħa tal-Komunità kif ukoll għall-kumpanniji fil-kampjun juru xejriet simili.
            
         
               (61)
            
            
               L-iżvilupp negattiv ta' l-industrija deskritt hawn fuq ma jistax, in vista tad-dazji effettvi fis-seħħ, ikun attribwit lill-importazzjonijiet mill-Indja. Minflok il-kawża tas-sitwazzjoni fiannzjarja dgħajfa ta' l-industrija tal-Komunità tista' tkun attribwita lil (i) is-sitwazzjoni tad-domanda li qed tinżel, li ġejja primarjament mir-riduzzjoni tal-flotta tas-sajd Ewropea u t-tnaqqis tal-kwoti tas-sajd, (ii) iż-żjieda rimarkabbli ta' l-importazzjonijiet mill- u l-ishma fis-suq ta' pajjiżi barra mill-Indja (primarjament pajjiżi li se jissieħbu) b'telf korrispndenti ta' volumi ta' bejgħ mill-industrija tal- Komunità, (iii) il-prezzijiet li qatt ma laħqu il-livelli ta' qabel id-dumping minħabba l-kompetizzjoni qawwija fis-suq li kienet ġejja miż-żjieda ta' importazzjonijiet minn pajjiżi barra mill-Indja u (iv) ix-xejra 'l isfel fl-ekonomija sħiħa sa mis-sena 2001.
            
         
               (62)
            
            
               Fuq in-naħa l-oħra, instab li l-profitt ta' l-industrija tal-Komunità segwiet xejra anqas favorevoli matul il-perjodu taħt konsiderazzjoni fl-investigazzjoni oriġinali (i.e. minn Jannar 1993 sa Mejju 1997) minn matul il-perjodu taħt konsiderazzjoni f'din ir-reviżjoni. Dan jindika titjib relattiv tas-sitwazzjoni ta' l-industrija tal-Komunità wara li d-dazji kienu imposti.
            
         
               (63)
            
            
               In kwantu l-vijabilità ta' l-industrija tal-Komunità in ġenerali, elementi importanti huma l-investimenti. L-investimenti aktar minn irduppjaw fil-perjodu taħt konsiderazzjoni li jindika li l-industrija għadha tikkonsidra lilha nnifisha bħala vijabbli. Barra minn hekk, il-produttività mtejba u ż-żjieda fis-sehem tas-suq ta' l-industrija tal-Komunità turi li minkejja il-kompetizzjoni qalila kawżata minn pajjiżi terzi oħra, l-industrija tal-Komunità rnexxilha mhux biss iżżomm imma anke ssaħħaħ ftit il-pożizzjoni tagħha fis-suq tal-Komunità.
            
         G.   IL-PROBABILITÀ TA' RIKORRENZA TA' INĠURJA
   
               (64)
            
            
               Għar-rigward ta' l-effett probabbli fuq is-sitwazzjoni ta' l-industrija tal-Komunità fuq għeluq id-data tal-miżuri li hemm fis-seħħ, kienu kkunsidrati numru ta' fatturi f'linja ma' l-elementi miġjuba fil-qosor fil-partijiet (31) u (32) tad-dokument legali.
            
         
               (65)
            
            
               Kif indikat diġà, fil-każ li l-miżuri kontra d-dumping jaqgħu, d-dumping jerġa' jibda mill-ġdid għall-importazzjonijit tal-prodott ikkonċernat mill-Indja. Partikolarment, fil-każ li l-miżuri kontra d-dumping jaqgħu, hemm indikazzjonijiet ċari li l-volum ta' l-importazzjonijiet bi prezzijiet imnaqqsa ħafna għall-Komunità jikber konsiderevolment minħabba l-kapaċità kbira mhux sfruttata li għandhom l-produtturi Indjani. Kif spjegat fil-parti (27) tad-dokument legali, il-produtturi esportaturi Indjani għandhom kapaċità mhux sfruttata ta' bejn wieħed u ieħor 70 000 tunnellata, i.e. kważi d-doppju tal-kobor tas-suq tal-Komunità fl-IP (36 093 tunnellata).
            
         
               (66)
            
            
               Analiżi ta' l-esportazzjonijiet li saru bl-allegati prezzijiet imnaqqsa ħafna mill-esportaturi Indjani lil pajjiżi terzi (l-Istati Uniti ta' l-Amerka u n-Norverġja) turi indikaturi ċari li l-prezzijiet ta' l-esportazzjonijiet Indjani, jekk jibdew mill-ġdid lejn il-Komunità, jaqtgħu il-prezzijiet ta' l-industrija tal-Komunità. Verament, skond l-istatistika uffiċċjali tal-kummerċ fl-Istati Uniti ta' l-Amerka u n-Norveġja, il-prezz medju ta' l-esportazzjoni mwieżen tal-prodott konċernat kien EUR 1.73/kg fil-każ ta' l-esportazzjoni lejn l-Istati Uniti ta' l-Amerika u EUR 1.70/kg fil-każ ta' l-esportazzjonijiet lejn in-Norveġja. Dawn il-prezzijiet medji jaqtgħu l-prezz medju ta' l-industrija tal- Komunità għall-prodott simili b'21 % u 22 %, rispettivament.
            
         
               (67)
            
            
               L-industrija tal-Komunità għadha f'sitwazzjoni diffiċli, partikolarment għal dak li jirrigwarda l-profittabbiltà tagħha li tjiebet sew, sewwa sew wara l-impożizzjoni tal-miżuri taħt konsiderazzjoni, iżda reġgħet marret lura sinifikatament minn hemm 'il quddiem minħabba kawżi spjegati diġà fil-parti (51) tad-dokument legali.
            
         
               (68)
            
            
               Abbażi ta' dan hawn fuq, hu konkluż fil-każ li l-miżuri jitħallew jaqgħu, hemm il-probabbiltà ta' rikorrenza ta' l-inġurja mill-importazzjonijiet rinnovati tal-prodott konċernat mill-Indja.
            
         H.   L-INTERESS TAL-KOMUNITÀ
   1.   Rimarki preliminari
   
               (69)
            
            
               Skond l-Artikolu 21 tar-Regolament bażiku, kien eżaminat jekk tiġdid tal-miżuri kontra id-dumping eżistenti ikunux kontra l-interess tal-Komunità sħiħa. Din l-analiżi kienet ibbażata fuq eżami ta' l-interessi varji involuti, i.e. dawk ta' l-industrija tal-Komunità, ta' produtturi oħra tal-Komunità, l-importaturi/kummerċjanti kif ukoll l-utenti u l-fornituri tal-materja prima tal-prodott ikkonċernat.
            
         
               (70)
            
            
               Tajjeb li wieħed ifakkar li fl-investigazzjoni preċedenti, l-addozzjoni tal-miżuri kienet ikkunsidrata li mhix kontra l-interess tal-Komunità. Għalhekk ir-reviżjoni preżenti tippermetti analiżi jekk, wara l-introduzzjoni tal-miżuri, l-interess tal-Komunità kienx milqut ħażin bl-introduzzjoni ta' dawn il-miżuri.
            
         
               (71)
            
            
               Fuq din il-bażi, kien eżaminat jekk, minkejja l-probabilità ta' rikorrenza ta' dumping inġurjuż jekk jispiċċaw il-miżuri, hemmx raġunijiet li jġegħlu u jwasslu għal konklużjoni li mhix fl-interess tal-Komunità li jinżammu l-miżuri eżistenti f'dan il-każ partikolari.
            
         2.   L-interessi ta' l-industrija tal-Komunità
   
               (72)
            
            
               Minkejja l-evoluzzjoni tas-sitwazzjoni negattiva tas-sitwazzjoni finanzjarja ta' l-industrija tal-Komunità fil-perjodu taħt konsiderazzjoni, din ta' l-aħħar hi strutturalment vijabbli ġaladarba kienet kapaċi li żżomm is-sehem sostanzjali tas-suq tagħha. Aktar minn hekk, l-industrija tal-Komunità tikkonsidra lilha nnifisha bħala vijabbli kif intwera biż-żjieda kbira fl-investimenti tagħha matul il-perjodu taħt konsiderazzjoni. In vista tal-konklużjonijiet tas-sitwazzjoni ta' l-industrija tal-Komunità miktubin fil-partijiet (59) sa (61) tad-dokument legali, speċjalment f'termini ta' livell estremament baxx ta' profittabiltà, u skond l-argumenti imsemmija f'sezzjoni G, hu kkonsidrat li fl-assenza ta' miżuri, l-industrija tal-Komunità probabbli tesperjenza deterjorament tas-sitwazzjoni finanzjarja tagħha. Ikkonsidrati l-volumi u l-prezzijiet ta' l-importazzjonijiet tal-prodott ikkonċernat mistennija mill-Indja wara li jispiċċaw il-miżuri, l-industrija tal-Komunità titpoġġa f'riskju akbar, jinħoloq tnaqqis fl-ishma tas-suq tagħha, jaqgħu il-prezzijiet tagħha u tkun maħluqa evoluzzjoni tal-profittabilità tagħha simili għal-livelli negattivi li nstabu fil-perjodu taħt konsiderazzjoni fl-investigazzjoni oriġinali. Għalhekk, hu konkluż li ż-żamma tal-miżuri eżistenti ma tmurx kontra l-interess ta' l-industrija tal-Komunità.
            
         3.   L-interess tal-produtturi l-oħra
   
               (73)
            
            
               Il-Kummissjoni talbet informazzjoni mingħand 11-il produttur non-kwerelanti tal-Komunità. L-ebda risposta għall-kwestjonarju ma waslet.
            
         
               (74)
            
            
               Meta wieħed jieħu kont il-kwantitajiet u l-prezzijiet probabbli tal-prodott konċernat li se jkun esportat mill-Indja lejn il-Komunità jekk il-miżuri jispiċċaw, il-produtturi non-kwerelanti tal-prodott simili ikollhom deterjorament fis-sehem tas-suq tagħhom u s-sitwazzjoni ekonomika.
            
         
               (75)
            
            
               F'dawn iċ-ċirkostanzi, u fl-assenza ta' kwalunkwe indikaturi kuntrarji, hu konkluż li l-kontinwazzjoni tal-miżuri ma taffettwawx ħażin lill-produtturi non-kwerelanti tal-Komunità.
            
         4.   L-interess ta' l-importaturi/kummerċjanti mhux relatati u fornituri tal-materja prima
   
               (76)
            
            
               Il-Kummissjoni bagħtet kwestjonarji lil sitt importaturi/kummerċjanti mhux relatati u lil 11-il fornitur tal-materja prima.
            
         
               (77)
            
            
               Wieħed biss mis-sitta importaturi/kummerċjanti mhux relatati, li x-xiri tiegħu tal-prodott ikkonċernat matul l-IP irrappreżenta 0.07 % tal-konsum tal-Komunità, ssottometta argumenti kontra l-kontwazzjoni tad-dazji. Madankollu din il-kumpannija la pprovdiet xi informazzjoni jew evidenza relatata ma' l-impatt li l-impożizzjoni tal-miżuri li hemm fis-seħħ kellhom fuq in-negozju tagħha u lanqas eżaminat sew sa liema punt il-kontinwazzjoni tad-dazji jistgħu jippreġudikaw il-pożizzjoni tagħha bħala importatur. Il-ħames importaturi l-oħra mhux relatati ma ssottomewx xi kumment jew informazzjoni.
            
         
               (78)
            
            
               Min-naħa l-oħra, fornitur tal-materja prima appoġġa espressament il-kontinwazzjoni tal-miżuri.
            
         
               (79)
            
            
               F'dawn iċ-ċirkostanzi, hu konkluż li l-kontinwazzjoni tal-miżuri ma taffettwax negattivament l-importaturi/kummerċjanti mhux relatati u l-fornituri tal-materja prima.
            
         5.   L-interess ta' l-utenti
   
               (80)
            
            
               Il-Kummissjoni bagħtet kwestjonarji lil 23 utent tal-prodott ikkonċernat li primarjament jikkonsistu f'industriji tas-sajd u t-tbaħħir. L-ebda utent ma ssottometta kwestjonarju sħiħ. Utent oġġezzjona għall-kontinwazzjoni tal-miżuri iżda ma ssostanzjalizzax il-pożizzjoni tiegħu.
            
         
               (81)
            
            
               Minħabba l-assenza kważi totali tal-kooperazzjoni ta' l-utenti u għall-fatt li l-impatt tad-dazji hu negliġibbli komparat ma' l-ispejjeż ewlenin sofferti mill-utenti ta' l-industrija (i.e. deprezzament tal-bastiment, il-fuwil, ix-xogħol u l-manteniment), kien konkluż li l-kontinwazzjoni tal-miżuri mhux se jkolhom impatt negattiv fuq l-utenti.
            
         6.   Konklużjoni
   
               (82)
            
            
               L-effetti tal-kontinwazzjoni tal-miżuri jistgħu jkunu mistennija jassistu lill-industrija tal-Komunità biex ittejjeb il-profittabbiltà, bl-effetti benevoli konsegwenti fuq il-kundizzjonijiet kompetittivi fuq is-suq tal-Komunità u r-riduzzjoni tat-theddida ta' aktar għeluq u tnaqqis fl-impjiegi. L-effetti benevoli huma mistennija jassistu ukoll lill-produtturi biex jieħdu vantaġġ ta' l-investimenti li saru fis-snin riċenti, biex ikomplu jiżviluppaw prodotti ġodda ta' tekonoloġija ogħla għal applikazzjonijiet ġodda u speċjalizzati.
            
         
               (83)
            
            
               Meta wieħed jikkonsidra l-konklużjonijiet ta' hawn, fuq l-impatt tal-kontinwazzjoni tal-miżuri fuq l-atturi differenti tas-suq tal-Komunità, hu konkluż li l-kontinwazzjoni tal-miżuri mhix kontra l-interess tal-Komunità.
            
         I.   IL-MIŻURI KONTRA D-DUMPING
   
   
               (84)
            
            
               Il-partijiet ikkonċernati kollha kienu informati bil-fatti u l-konsiderazzjonijiet essenzjali li fuqhom hi intiża li tkun rakkomandata ż-żamma tal-miżuri eżistenti fil-forma preżenti. Il-partijiet ingħataw ukoll perjodu biex jagħmlu rappreżentazzjonijiet wara dan il-kxif iżda ħadd m'għamel rappreżentazzjonijiet li kienu jiġġustifikaw it-tibdil tar-riżultati ta' hawn fuq.
            
         
               (85)
            
            
               Minn dan isegwi li, kif ipprovdut permezz ta' Artikolu 11(2) tar-regolament bażiku, id-dazji kontra d-dumping impost permezz tar-Regolament (KE) Nru. 1312/98 għandhom jinżammu,
            
         ADOTTA DAN IR-REGOLAMENT:
   Artikolu 1
   1.   Dazju definittiv kontra d-dumping qiegħad hawn ikun impost fuq l-ispag, iċ-ċwiemi, il-ħbula u l-kebles, jekk humiex jew le mdaffra jew maljati, jekk humiex jew le mgħarrqa fi, miksija, mgħottija jew infurrati b'lastku jew plastik, tal-politin jew tal-polipropelin, barra mill-ispag magħmul mill-makni “binder” u “baler”, b'qies ta' aktar minn 50 000 decitex (5g/m), kif ukoll ta' fibri sintetiċi tan-najlon oħra jew poliamidi oħra jew ta' poliesteri, b'qies akbar minn 50 000 decitex (5g/m) li joriġinaw mill-Indja u klassifikabbli fil-kodiċi NM 5607 49 11, 5607 49 19, 5607 50 11 u 5607 50 19.
   2.   Ir-rata tad-dazju definittiv kontra d-dumping applikabbli fuq il-prezz nett ħieles fuq il-fruntiera tal-Komunità, qabel id-dazju għandu jkun kif ġej:
   Prodotti manufatturati minn
   
               —
            
            
               Garware Wall Ropes Ltd.: 53.0 % (kodiċi TARIC 8755 addizzjonali)
            
         
               —
            
            
               Manufatturi oħra: 82.0 % (kodiċi TARIC 8900 addizzjonali)
            
         Artikolu 2
   Sakemm mhux speċifikat mod ieħor, il-dispożizzjonijiet li hemm fis-seħħ li jikkonċernaw id-dazji dogonali japplikaw.
   Artikolu 3
   Dan ir-Regolament għandu jidħol fis-seħħ fil-jum ta' wara l-jum tal-publikazzjoni tiegħu fil-Ġurnal Uffiċċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, nhar il-4 ta' Ottubru 2004.
      
         
            Għall-Kunsill
         
         
            Il-President
         
         A. J. DE GEUS
      
   
   
      (1)  ĠU L 56, 6.3.1996, p. 1. Ir-Regolament kif kien l-aħħar emendat bir-Regolament (KE) Nru. 461/2004 (ĠU L 77 13.3.2004, p. 12).
   
      (2)  ĠU L 183, 26.6.1998 p. 1.
   
      (3)  ĠU C 240, 5.10.2002, p. 2.
   
      (4)  ĠU C 149, 26.6.2003, p. 12.